
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8						Poslovni broj: Pp-7350/2026

U    I M E    R E P U B L I K E    H R V A T S K E

P  R  E  S  U  D  A


	Općinski prekršajni sud u Zagrebu, po sutkinji Antoniji Golac, uz sudjelovanje zapisničarke Senke Višekruna, u prekršajnom predmetu protiv II okr. odgovorne osobe Hrvoja Černjevića, radi prekršaja iz čl.164. st.2. Odluke o komunalnom redu ("Službeni glasnik Grada Zagreba" 15/23, 42/23, 40/24) rješavajući po prigovoru II-okrivljenika podnijetom u povodu obveznog prekršajnog naloga Gradskog ureda za mjesnu samoupravu, promet, komunalne poslove, civilnu zaštitu i sigurnost, klasa: 363-04/25-11/1846, ur. broj: 251-13-01-1/083-26-5 od 26. ožujka 2026., nakon provedenog žurnog postupka, na temelju odredbe čl. 182. st. 1. toč. 3. Prekršajnog zakona ("Narodne Novine" br. 107/07, 39/13, 157/13, 110/15, 70/17, 118/18, 114/22), dana 8. lipnja 2026., 

p r e s u d i o     j e

I.	
	II-okr. odgovorna osoba Hrvoje Černjević, sin  Marijana, rođ. 4. siječnja 1988. u Karlovcu, OIB 38860052496, državljanin RH, direktor OPTIMA RENT d.o.o., sa stanom u Zagrebu, Sveti Duh 208, prekršajno kažnjavan, 

OSLOBAĐA  SE OD OPTUŽBE

	da bi 16. prosinca 2025. u 12.53 sati u Zagrebu, Kikićeva 1, uvidom u službene kamere koje su u vlasništvu Grada Zagreba, vidljivo da je iz vozila marke Peugeot Boxer, reg. oznaka ZG 1613-IZ, pokraj spremnika za otpad na površinu javne namjene nepropisno odbačen otpad (veća količina kartonske ambalaže), 
čime da bi počinio prekršaj iz čl. 164. st. 2. Odluke o komunalnom redu.

II.	Na temelju odredbe čl. 140. st. 2. Prekršajnog zakona troškovi postupka padaju na teret proračunskih sredstava Suda.

Obrazloženje

	1. Gradski ured za mjesnu samoupravu, promet, komunalne poslove, civilnu zaštitu i sigurnost, klasa: 363-04/25-11/1846, ur. broj: 251-13-01-1/083-26-5 od 26. ožujka 2026.,  izdao je protiv okrivljenika obavezni prekršajni nalog, radi djela prekršaja činjenično i pravno opisanog u izreci ove presude. 
	2. Navedeni obavezni prekršajni nalog u povodu pravodobnog prigovora okrivljenika, dostavljen je ovom Sudu na rješavanje, na temelju odredbe čl. 238. st. 9. Prekršajnog zakona stavljen je izvan snage, te je proveden žurni postupak. 
	3. II-okr. odgovorna osoba Hrvoje Černjević je u obrani naveo je pravna osoba OPTIMA RENT d.o.o. društvo registrirano za djelatnost iznajmljivanja vozila te da u svojoj floti imaju 600 vozila koja svakodnevno iznajmljuju korisnicima. Dalje je naveo da on predmetne zgode nije upravljao predmetnim vozilom i počinio prekršaj. Tako je sporno vozilo bilo u najmu, a da on ne može snositi posljedice i biti odgovoran za prekršaje koje korisnici najmoprimci u konkretnom slučaju počine. U privitku prigovora je priložio Ugovor  broj 112002348.
	4. Tijekom dokaznog postupka sutkinja je izvršila uvid i pročitala povratnice, broj ugovora Optima Rent d.o.o. sa tvrtkom NEXT SPACE d.o.o. od 1. kolovoza 2025. do 31. srpnja 2026., obavijesti o počinjenom prekršaju, izvadak iz prekršajne evidencije za II okr. odgovornu osobu Hrvoja Černjevića.
	4.1. Uvidom u ugovor broj 112002348 sutkinja je utvrdila kako je Optima Rent d.o.o. sklopila sa NEXT SPACE d.o.o. ugovor za najam vozila reg. oznaka ZG 1613 IZ, Peugeot Boxer u period od 1. kolovoza 2025. do 31. srpnja 2026.	
	5. Nakon provedenog postupka, analizirajući obranu II-okrivljenika koji je porekao počinjenje prekršaja, uvidom u gore spomenutu dokumentaciju, Sud nije našao dokazanim da bi II-okr. odgovorna osoba Hrvoje Černjević počinio djelo prekršaja za koje se optužuje pa je u nedostatku dokaza temeljem čl. 182. st. 1. toč. 3. Prekršajnog zakona oslobađen optužbe.
	6. Odluka o troškovima postupka temelji se na odredbi čl.140.st.2. Prekršajnog zakona, prema kojoj u slučaju obustavljanja prekršajnog postupka troškovi postupka iz čl. 138. st. 2. toč. 2. do 4. istog Zakona padaju na teret proračunskih sredstava Suda.
	7. Protiv ove presude žalba nije dopuštena.
	8. Presuda je pravomoćna.

Zagreb, 8. lipnja 2026.


     Zapisničarka						                               Sutkinja

  Senka Višekruna		     	                                                         Antonija Golac

